|  |  |
| --- | --- |
| **A tevékenységet vezeti** |  |
| **Ideje** |  |
| **Helye:**  Óvoda, csoport | **Jászberény Város Óvodai Intézménye** Központi Óvoda, ……csoport |
| **Csoportlétszám** | 25 fő, vegyes életkorú |

|  |  |
| --- | --- |
| **TÉVÉKENYSÉG** | **MINDENNAPOS MOZGÁS** |
| **A TEVÉKENYSÉG CÉLJA** | * Gyermekek mozgásigényének kielégítése * Motoros és pszichés funkciók fejlesztése * Koordinációs képességek fejlesztése |
| **A TEVÉKENYSÉG FELADATA** | * Mozgásigény felkeltése, kielégítése a tevékenység folyamán * Értelmi képességek fejlesztése szabályos feladatvégzéssel * Nagymozgások, állóképesség fejlesztése mozgásos játékok végzésével * Együttműködés gyakorlása páros feladatvégzés során * Egyéni képességek megerősítése differenciált ellenőrzés értékelés alkalmazásával * Egyensúlyérzék fejlesztése padon has támasszal |
| **A TEVÉKENYSÉG NEVELÉSI**  **FELADATAI** | * Egészséges életmódra nevelés, napi szervezett mozgással * Egymás biztonságának szem előtt tartásával közösségi nevelés * Anyanyelvi nevelés szókincsbővítéssel (hangár, kerozin, turbina) |
| **A TEVÉKENYSÉG ANYAGA** | Repülős játék során   * Has támasz padon * Egyensúlyozó járás, padon * Páros mozgások * Guggolásban tovahaladás |
| **KAPCSOLÓDÁS EGYÉB TEVÉKENYSÉ-GEKHEZ** | Anyanyelv, szókincsbővítés (hangár, kerozin)  Külső világ tevékeny megismerése, légi közlekedéssel kapcsolatos ismeretek |
| **ESZKÖZÖK** | padok, bóják, karikák, gesztenyék, 2 db hosszú faláda |
| **SZERVEZETI KERET** | kötött |
| **MUNKA-FORMÁK** | frontális, (csoportbontásos), páros mozgásos |
| **FELHASZNÁLT SZAKIRODALOM** | Gaál Sándorné: Mozgásfejlődés és fejlesztés az óvodában (KÖNYV) 2010.Gergely Ildikó: Mit? Miért? Hogyan? - Mozgásos játékok kézikönyve - I. Egyszerű futójátékok Kasznár és Fiai Könyvesbolt Kkt., 2013 |

|  |  |  |
| --- | --- | --- |
| **TEVÉKENYSÉG FELÉPÍTÉSE** | **KONKRÉT FELADATOK LEÍRÁSA** | **ELEMZÉS, DIFFERENCIÁLÁS, MEGJEGYZÉSEK**  **A tevékenység-terv mellékletei (módszerek, eszközök, fejlesztési feladatok, stb.)** |
| 1. **Bevonulás** a tornaterembe, elhelyezkedés a padon. 2. **Motiváció** Megismerkedés a játék keretével.      Balesetvédelmi szokások mélyítése | *„Ügyeljetek arra, hogy mindig lesz akadály a játéktérben!*  *Figyeljetek egymásra futás közben!”*  *„Ma repülőgépeset játszunk, ehhez azonban szükségünk van, biztonságos gépekre. Van kedvetek szuperszonikus gépekké válni?”*  *„Mielőtt elkezdjük, mire kell figyelnetek?”* | **Szervezés:** eszközök bekészítése, átöltözés tornaruhába.  **Eszköz:** padok(1 hosszú, 2 rövid)  **Balesetvédelem, szokások:**  szabályok ismertetése, figyelem felhívása balesetveszélyre, a kihelyezett akadályokra. A szabályokat visszakérdezem, tudatosítom.  **Módszer:** megbeszélés, egyeztetés, magyarázat, ellenőrzés, dicséret |
| 1. **Járás-futásgyakorlat**        * Járás-futás irány és tempóváltással, eszköz (pad kerülésével, padon járással) | *„Bejárjuk a játékteret, kövessétek a mozdulataimat, az utamat!”*  *„Szeretném, ha a nagyobbak nagyobb körben a falhoz közelebb futnának, tőlem jobbra!” (Jobb karomat oldalra tartva mutatom a nagyobbak ívét.)*  *„Örülök, hogy pontosan követtél, és ugyan olyan gyorsan, vagy lassan haladtál, mint én!”* | **Módszer:** bemutatás, gyakorlás, buzdítás  **Feladat:** bemelegítés  **Balesetvédelem:** a nagyobb gyermekeket külső ívű futásra ösztönzöm.  **Megjegyzés:** a mozgástér bejárásával mintaadás történik. Felfedezzük az alapvető mozgáslehetőségeket, azok kivitelezését, az irányokat, futóívet.  Én középen futok, számítva arra, hogy a kisebbek engem követnek.  **Értékelés:** irány és tempótartás |
| 1. **Mozgásos, utánzó futójáték**   Repülők berakodva elindulnak a pályán.  Leszállópálya: padon hasalással egyensúlyozás  Jelre (kerozin) guggolás a karika körül  Légi folyosó: egyensúlyozó járás padon  Szabadrepülés: futás közben fel-lelépés a padról | *„Amikor azt kiáltom, hogy leszállópálya, a padra kell hasalnotok, így ahogy mutatom. Ha azt kiáltom kerozin, le kell guggolni a kihelyezett karikák- tartályok köré. Amikor légifolyosót kiáltok, így járjatok a kezeteket oldalt, nyújtva, tartva a padon!”*  *Szabadrepülésnél a padok fölött át kell repülnötök, mint a hegyek fölött. Így, ahogy mutatom, lépjetek fel és le róla! Aki tudja, átlépheti.”*  *„Nagyon erős voltál, amikor megtartottad magad a leszálláskor!”*  *„Gyorsan odaértél a kerozin tartályhoz.” Biztonságosanrepülted át a hegyeket.”* | **Szervezés:** eszközök, keresztpadok kihelyezése  **Eszköz:** padok, karikák, gesztenyés láda  **Módszer:** bemutatás, magyarázat, dicséret, ellenőrzés, értékelés, buzdítás  **Feladat:** egyensúlyérzék, gerinc támasztó izmok erősítése, láb-csípő izom erősítése, figyelem fejlesztése  **Gyakorlatvezetés:** játékos utánzó  **Differenciálás:** pad átlépése II. szint.  átugrása III. szint  **Értékelés:** erő, ügyesség, gyors reagálás, pontos feladat végrehajtás |
| 1. **Páros, mozgásos, utánzó játék**   Leszállópályán guggolásban tovahaladás, majd repülés párosan  Kényszerleszállás: leülés egymás elé nyújtott, terpesz ülésben  Kerozin: guggolás a karika körül      *rajz:* | *„ Válasszatok párt magatoknak! Most dupla szárnyas repülést játszunk. Álljon előre az, akinek nagyobb a fesztávolsága, - hosszabb a kinyújtott két karja, mert ilyen egy repülő.”*  *„Fontos, hogy ne szakadjon szét a gép! Ha kényszerleszállást kiáltok, üljetek egymás elé* nyújtott, terpesz ülésben! Kerozint is együtt tudtok guggolva felvenni a karikáknál.”  *„ Nagyon jól repültetek egy gépben, mindig együtt maradtatok.” „Jól haladtok guggolva is!”* | **Szervezés**: keresztpadok elpakolása  **Eszköz:** hosszú pad, 4 karika  **Módszer:** bemutatás, magyarázat, dicséret, ellenőrzés, értékelés, buzdítás  **Feladat:** gyorsaság, ügyesség, fejlesztése, váll- láb- csípő izom erősítése, együttműködés gyakorlása  figyelem, koncentráció  **Gyakorlatvezetés:** játékos utánzó  **Kapcsolat más tartalmakkal:** matematikai tapasztalat, becslés, összemérés  **Értékelés:** együttműködés,guggolás, és guggolva tovahaladás végrehajtása, |
| 1. **Levezetés, nyújtás**   Talptámasszal páros, nyújtott ülésben, kézfogással légző gyakorlat végzése | „ Akiket megérintek, üljenek egymástól távolabb! Akiket nem érintettem meg, üljenek le egymással szemben, szétszedjük a repülőgépeinket. Támasszátok össze a nyújtott lábatokat és fogjátok meg egymás kezét. Ahogy veszitek be és fújjátok, ki a levegőt úgy húzzátok egymást. Amikor beveszed, hátra döntesz, húzol, amikor kipréseled, hajolj előre, téged húz a párod! K és Z megmutatja.”  „ Most engedjétek el egymás kezét és lazán feküdjetek a hátatokra!” | **Szervezés:** hatékony szellőztetés biztosítása  **Módszer:** bemutatás, magyarázat, dicséret, ellenőrzés, értékelés, buzdítás  **Feladat:** nyújtás, lazítás  **Gyakorlatvezetés:** határozott  **Differenciálás:** A III. szint párban végzi a nyújtást légző gyakorlattal. Az I- es szint egyedül végzi, nekik mutatom az ülésben történő légző gyakorlatot.  **Értékelés:** együttműködő váltott légzés (III. szint), helyes légvétel |
| 1. **Értékelés, mozgásos tevékenység lezárása**   Körben állás, kézfogás | „Nagyon pontosan végezted a feladatot. Remekül együtt dolgoztál a társaddal. Olyan erős gépet alkottál, hogy üzemben volt az egész játék alatt. Hibátlanul repültél az akadályok felett.” | **Szervezés:** köralakítás  **Módszer:** értékelés, dicséret  **Megjegyzés:** kiemelem a játék egyéni értékeit, megkérdezem a gyerekeket is, mi volt a leg élvezetesebb számukra? |